Ô Cungrissu di Gela, li sicilioti s'addifineru (fu Ermocrati) ""No Dori, no Joni, ma Siculi""; li mutivi s'attrovanu ntû fattu ca la natura di chidda ca veni chiamata culunizzazzioni greca fu diversa di chidda aurupèa nti li Americhi; chissa greca nfatti fu graputa â cumminazzioni cu li populi ca attruvàvanu unni jèvanu a stari. Tuttu chissu purtau a la nascita di un populu ca pi carattiristichi era grecu e siculu, chiddu ca òi dicemu Siciliota, ma ca a li tèmpura putìa jessiri dittu siculu, macari siddu nti na varianti assai illinizzata.